Document ID: /roh_data/filtered/fineweb-2-filterrobots_roh.jsonl.gz/62694

Las persunas trans ni cun ina varianta dil svilup dalla schlatteina sexuala san midar l'indicaziun dalla schlatteina sexuala e lur prenum el register da stadi civil naven dil schaner 2022 a moda sperta e nunbirocratica. Il Cussegl Federal ha decidiu las midadas el Cudisch civil svizzer e las modificaziuns en las corrispundentas ordinaziuns cun vigur naven digl 01. da schaner 2022. La declaraziun sa mintga persuna dar giu, che ei internamein dalla ferma perschuasiun da buca saver appartener alla schlatteina sexuala ch'ei registrada el register da stadi civil. Persunas interessadas che han aunc buca adempliu 16 onns ni ch'ein sut curatella generala basegnan il consentiment dalla representanza legala. La declaronza ei suttamessa ad ina taxa da 75 frs. Ei sa vegnir registrau sulettamein la schlatteina feminina ni masculina. La midada dalla schlatteina sexuala ha neginas consequenzas sin ina lètg existenta ni sin in partenadi registrau. Era las relaziuns da parentella restan senza midadas.